**A Kormány**

**…../2018. (… . …) Korm. rendelete**

**a megújuló energiaforrásból termelt villamos energia kötelező átvételi és prémium típusú támogatásáról szóló 299/2017. (X. 17.) Korm. rendelet módosításáról**

A Kormány a villamos energiáról szóló 2007. évi LXXXVI. törvény 170. § (1) bekezdés 29. pontjában kapott felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:

**1. §**

A megújuló energiaforrásból termelt villamos energia kötelező átvételi és prémium típusú támogatásáról szóló 299/2017. (X. 17.) Korm. rendelet (a továbbiakban: R.) 12. §-a a következő (6a) bekezdéssel egészül ki:

„(6a) A (6) bekezdés szerinti szabályozási bónusz szumma összege egy adott hónapban nem haladhatja meg az (1)-(3) bekezdések szerint számított szabályozási pótdíj (5) bekezdés szerint csökkentett szumma összegét.”

**2. §**

Az R.

1. 8. § (2) bekezdésében a „legalább hat munkanappal” szövegrész helyébe a „legalább tizenkettő munkanappal” szöveg,

2. 8. § (3) bekezdésében az „öt munkanapon belül” szövegrész helyébe a „tizenegy munkanapon belül” szöveg,

3. 18. (5) bekezdésében a „mérlegkörbe való belépés” szövegrész helyébe a „mérlegkörbe való termelés” szöveg

lép.

**3. §**

Ez a rendelet a kihirdetést követő 5. napon lép hatályba.